Letras aus jurats d'Aussau
Las Letras aus jurats d'Aussau que son ua reclamacions en occitan bearnés deu rei Enric III de Navarra e IV de França au sons subjèctes aussalés. A despart de las soa qualitat puament literàrias, qu'ei un testimoniatge de l'emplec administratiu e legau de la lenga de Bearn e de la soa mestràesa peu  Noste Enric tà qui lo bearnés b'èra la lenga mairau.

 1580 :

A nostres cars et bien aimatz los juratz de nostre balee d'Ossau, - lo Rey, Seignor souviran.

Cars et bien amatz, aqueste es la terce vegada que nous vous habem escriut com per los bos et recommandables servicys a nous feyts per nostre bien amat lo cappitaine Espalongue, escuder de nostre escuderie, et afin de lo donnar plua grand moien d'accommodar sa maison de Beyrie, pres de nostre ville de Lescar, ont nos esperam anar prener nostre passetemps, quan seram en nostre pais de Bearn, nous lo aurem feyt don deu nombre de sieys cens journades de terre, et acquere prener en lo terrador deu Pont Long et au plus pres de ladite maison de Beyrie; et vous aurem pregatz de consentir a so que nostre dit don sortisse son effieyt, senhs prejudicy deu dret que vous pretendetz en lo dit terrador, et sens tirar a consequence; a que vous no hebetz voulut entender, ne menhs far resposte a nostres lettres, so que nous trouvam bien estrange.

Et, per so que desiram d'estar esclarcit quigne es sur so vostre volontat, nous habem voulut far encoeres la presente per toutes autres, per vous diser que vous no falhiatz, incontinent que l'auratz recebuda, de nous advertir de vostre deliberacion, afin que, segond acquere, nous siam certioratz deu desir e affection que portatz a nostre obedience, et que nous procediam per ung autre moien a so que nostre intention sie accomplide; et no vous la habem feyte a autre fin, pregaram lo Creator, cars et bien amatz, vous haber en sa goarde. 

A Nerac, lo xxj jorn de feurer 1580.

1585 :

A nostre cars et bien amatz los juratz de nostre balee d'Ossau, - lo Rey Seignor souviran.

Cars et bien amatz, nous vous habem cy-devant escriutde nous far haber et tremeter sieys marros et dus caas mastins, que nous habem ordenat meter en nostre grange et mestayrie de Durance, a que vos ne vous etz encores sociatz d'obedir.

Ad aqueste cause nous habem bien voulut far la presente recharge per vous diser que vous no falhaits, incontinent apres que l'auratz recebuda, de nous tremeter losdiz marros et caas, et los deliurar au filh deu vaquer qui goarde nostre bestiar, qui los condusira a nostre dite mestayrie de Durance. Et atant pregam lo Creator, cars et bien amatz, vous tiene en sa goarde.

''A Nerac, lo VIIIe jorn de april 1585.

Enric de Borbon
Epistòla occitana